b'\n_START_ARTICLE_\nMatkova Tina\n_START_PARAGRAPH_\nMatkova Tina je novela Ivana Preglja, ki je bila prvi\xc4\x8d objavljena v gori\xc5\xa1ki reviji Mladika leta 1922 z naslovom Matkove Tine pre\xc4\x8dudno romanje. Zaradi svoje vsebine je do\xc5\xbeivela negativen sprejem gori\xc5\xa1ke duhov\xc5\xa1\xc4\x8dine. Sedanji naslov je dobila \xc5\xa1ele leta 1928 v Izbranih spisih I. Zgodba o Matkovi Tini je dopolnitev in zaklju\xc4\x8dek Pregljevega romana Tolminci, ki se navezuje na tolminski kme\xc4\x8dki upor pod vodstvom Janeza Gradnika._NEWLINE_V ospredju je Tinino trpljenje pred smrtjo in njena smrt. Snov je zgodovinska, dogajanje pa strnjeno in dramati\xc4\x8dno \xe2\x80\x93 zna\xc4\x8dilno za novelo.'